./data/phi0914/phi00142/phi0914.phi00142.perseus-lat1.xml
Titus Livius (Livy)
ibi       cum ex transfuga cognosset rex sine ullo armato praesidio passim vagantis per       agros Romanos metere, cum mille equitibus, duobus       milibus Thracum et Cretensium profectus, cum quantum adcelerare poterat effuso       agmine isset, inproviso adgressus est Romanos         iuncta vehicula, pleraque onusta, mille admodum capiuntur, sescenti ferme       homines   praedam custodiendam ducendamque in       castra trecentis Cretensium dedit;  ipse       revocato ab effusa caede equite et reliquis peditum ducit ad proximum       praesidium, ratus haud magno certamine opprimi posse  L Pompeius tribunus militum praeerat, qui perculsos milites repentino hostium       adventu in propinquum tumulum recepit, loci se praesidio, quia numero et viribus       impar erat, defensurus   ibi cum in orbem milites coegisset,       ut densatis scutis ab ictu  sagittarum et iaculorum sese tuerentur, Perseus circumdato armatis       tumulo alios ascensum undique temptare iubet et comminus proelium conserere,       alios eminus tela ingerere   ingens Romanos       terror circumstabat; nam neque conferti  propter eos, qui in tumulum       conitebantur, poterant et, ubi ordines procursando solvissent, patebant iaculis       sagittisque   maxime cestrosphendonis       vulnerabantur  hoc illo bello novum genus teli inventum est  bipalme spiculum       hastili semicubitali infixum erat crassitudine digiti;  huic abiegnae breves pinnae tres, velut sagittis solent,       circumdabantur; funda media duo scutalia inparia habebat  cum maiore nisu       libratum funditor habena rotaret, excussum velut glans emicabat   cum et hoc et alio omni genere       telorum pars vulnerata militum esset nec facile iam arma fessi sustinerent,       instare rex, ut dederent se, fidem dare, praemia interdum polliceri;  nec cuiusquam ad deditionem flectebatur animus, cum ex insperato iam       obstinatis mori spes adfulsit   nam cum ex       frumentatoribus refugientes quidam in castra nuntiassent consuli circumsideri       praesidium, motus periculo tot civium—nam octingenti ferme, et omnes Romani       erant—cum equitatu ac levi armatura—accesserant nova auxilia, Numidiae pedites       equitesque et elephanti—castris egreditur et tribunis militum imperat, ut       legionum signa sequantur   ipse velitibus ad       firmanda levium armorum auxilia adiectis ad tumulum praecedit   consulis latera tegunt Eumenes, Attalus et       Misagenes, regulus Numidarum